《早春自述》
明代·马中锡

杏花雨过柳花风，睡起凭阑酒正中。
一碗午茶鏖醉北，半溪春水带愁东。
泥香乳燕窥帘入，巢拙鸣鸠借树同。
试问春光还几许，少年人病已成翁。

作者简介：马中锡（1446～1512）明代官员、文学家。字天禄，号东田，祖籍大都，先世为避战乱于明初徙于故城（今属河北故城）县。成化十一年进士，官至右都御史。以兵事为朝廷论罪，下狱死。能诗文，生平有文名，李梦阳、康海、王九思曾师从于他。著有《东田集》。